stanford-oval/wikipedia huggingface dataset:
אינדימדיה
הערות שוליים

↑  Google News Bans SF Bay Area Indymedia Over Israel/Palestine Controversy
↑  Indymedia Server Takedown, באתר EFF,‏ 2 באוגוסט 2005
↑  Indymedia Server Raided by FBI, באתר Slashdot,‏ 7 באוקטובר 2004
↑  Second UK Indymedia server seized by police before G8, באתר infowars.com,‏ 28 ביוני 2005
1 2  עידו קינן, חקירה נגד אינדימדיה ישראל בחשד להסתה לאלימות, אתר "נענע"
↑  גל מור, תלונה: הסתה באתר "אינדימדיה", באתר ynet, 24 במרץ 2002
↑  אתר האינטרנט "אינדימדיה" הפסיק לפעול בעקבות חקירת שניים מעורכיו על ידי המשטרה, אתר "הגדה השמאלית"
↑  בראיין אטינסקי, כך משתיקים את חופש הביטוי ברשת, באתר ynet, 9 במרץ 2006
↑  גל מור, נסגרה חקירת אינדימדיה, אך האם חופש הביטוי מובטח?, באתר ynet, 8 במרץ 2005
| --- | --- |
בקרת זהויות :  GND: 7613646-2  LCCN: no2001074030  VIAF: 137537331   WorldCat (עם VIAF): 137537331
שובר שורות

| --- | --- |

 סוגה:  דרמת פשע מותחן קומדיה שחורה מערבון מודרני
 יוצרים:  וינס גיליגאן 
 כותבים:  וינס גיליגאן, סם קת'לין, ג'ון שיבאן, ג'ורג' מאסטראס, פיטר גולד, תומאס שנאוז 
 בימוי:  וינס גיליגאן, סקוט וינאנט, ג'ון שיבאן, קולין בקסי, פיל אברהם, משיל מקלארן, מייקל סלוביס, דייוויד סלייד, ריאן ג'ונסון, ג'ורג' מאסטראס, פיטר גולד, תומאס שנאוז, פליקס אנריקה אלקלה, יוהאן רנק, טרישה ברוק, ברונוון יוז, ג'ים מקיי, אדם ברנשטיין, פיטר מדאק, טים האנטר, צ'ארלס הייד, בריאן קראנסטון, ג'ון דאל, טרי מקדונו, סם קת'לין 
 שחקנים:  בריאן קראנסטון אנה גאן אהרון פול דין נוריס בטסי ברנדט אר ג'יי מיט ג'יאנקרלו אספוזיטו בוב אודנקירק ג'ונתן בנקס סטיבן מייקל קוזאדה ג'סי פלמונס לורה פרייז'ר
 ארץ מקור:  ארצות הברית 
 שפות:  אנגלית אמריקאית 
 מקום התרחשות:  אלבקרקי, ניו המפשייר, 308 Negra Arroyo Lane 
 מספר עונות:  5 
 מספר פרקים:  62 
 תוכנית המשך:  סמוך על סול, אל קמינו: שובר שורות - הסרט 
 הפקה
 מפיק:  וינס גיליגאן, ג'ורג' מאסטראס, תומאס שנאוז, פיטר גולד, סם קת'לין, ג'ון שיבאן, מוירה וולי-בקט 
 מפיקים בפועל:  וינס גיליגאן, משיל מקלארן, מרק ג'ונסון 
 חברת הפקה:  Sony Pictures Television 
 הפצה:  Sony Pictures Television, נטפליקס 
 אתר צילומים:  אלבקרקי, 3828 Piermont Drive Northeast 
 צלמים:  מייקל סלוביס, ג'ון טול 
 מוזיקה:  דייב פורטר 
 אורך פרק:  47–55 דקות
 שידור
 רשת שידור:  AMC 
 רשת שידור בישראל:  yes stars Drama yes oh HOT VOD Netflix
 תקופת שידור מקורית:  20 בינואר 2008 – 29 בספטמבר 2013
 קישורים חיצוניים
 אתר רשמי
 דף התוכנית ב-IMDb
 
שובר שורות (באנגלית: Breaking Bad) היא סדרת דרמת פשע אמריקאית, אותה יצר והפיק וינס גיליגאן. הסדרה מגוללת את סיפורו של וולטר וייט (בריאן קראנסטון), מורה לכימיה שמאובחן כחולה סופני בסרטן הריאה. ביחד עם תלמידו לשעבר ג'סי פינקמן (אהרון פול), פונה וייט לעולם הפשע ומתחיל לייצר ולסחור במתאמפטמין ("קריסטל מת'") למימון טיפוליו הרפואיים והבטחת עתידה הכלכלי של משפחתו לאחר מותו. הסדרה הופקה על ידי חברת "Sony Pictures Television" עבור רשת "AMC" האמריקנית ושודרה במשך חמש עונות, החל מ-20 בינואר 2008 ועד ל-29 בספטמבר 2013.
הסדרה זכתה לביקורות חיוביות מאוד מצד מבקרים וצופים, ולאחוזי צפייה גבוהים מאוד. "שובר שורות" נחשבת בעיני רבים לאחת מסדרות הטלוויזיה הטובות ביותר בכל הזמנים והיא במקום ה-1 בדירוג הגולשים באתר IMDb. הסדרה זכתה ב-16 פרסי אמי, שמונה פרסי סטלייט, שני פרסי גלובוס הזהב ופרסים רבים נוספים.
בשנת 2015 עלתה סדרת ספין אוף בשם "סמוך על סול" המתמקדת בדמותו של סול גודמן בתקופה שקדמה לאירועים המתוארים בסדרה "שובר שורות".
הפקה > קונספט

הסדרה נוצרה על ידי וינס גיליגאן, ששימש קודם לכן כתסריטאי הסדרה "תיקים באפלה". גיליגאן רצה ליצור סדרה אשר במהלכה עובר הגיבור תהליך של שינוי משמעותי - מגיבור טוב לגיבור רע, בניגוד לסדרות רבות אחרות בהיסטוריית הטלוויזיה, המאופיינות בדמויות שאינן עוברות תהליך עמוק של שינוי. בהקשר זה ציין גיליגאן כי רצה שהסדרה תגולל את סיפור הפיכתו של גיבורהּ, וולטר וייט, ממר צ'יפס (המורה האהוב בסרט "הייה שלום מר צ'יפס") לטוני מונטנה (דמותו של אל פאצ'ינו בסרט "פני צלקת"). סיפור המסגרת של הסדרה נכתב לאחר שיחה שקיים גיליגאן עם עמיתו התסריטאי תומאס שנאוז, במהלכה התלוצצו השניים, שהיו מובטלים באותה תקופה, כי הדרך הטובה ביותר לעשות כסף היא לשכור קרוואן, בו יכינו סם מסוג קריסטל מת' וימכרו אותו ברחבי ארצות הברית.
שם הסדרה באנגלית ("Breaking Bad") הוא סלנג שמקורו בדרום ארצות הברית המבטא סטייה מן התלם, ובהקשר של הסדרה - את השינוי שעובר וולטר, כאדם שזונח בהדרגה את כללי ההתנהגות והמוסר המקובלים. כתבת מגזין "טיים", לילי רוטמן, ציינה כי שם הסדרה מרמז על משמעות רחבה יותר, הכוללת - בין היתר - חציית קווים תוך שימוש באלימות, השפלה, התרסה נגד רשויות החוק, וביצוע עבירות.
אלבקרקי נבחרה כאתר צילום והתרחשות הסדרה, בזכות הטבות שהעניקה מדינת ניו מקסיקו לתעשיית הטלוויזיה והקולנוע בתחומה. כתיבת התוכנית ועריכתה נעשתה בלוס אנג'לס. הסדרה צולמה תוך שימוש בסרט צילום 35 מ"מ, והייתה בין סדרות הטלוויזיה האחרונות בהן נעשה שימוש בסרט צילום.
עונתה הראשונה של הסדרה נועדה לכלול 9 פרקים, אך בשל שביתת איגוד התסריטאים האמריקאי, הופקו 7 פרקים בלבד. ריימונד קרוז שגילם את טוקו, הנבל הראשי בעונה הראשונה, נאלץ לעזוב את הסדרה בגלל תפקידו בסדרה "המפענחת", והוא "חוסל" על ידי התסריטאים בתחילת העונה השנייה, ביום צילומים מיוחד בו השתתף. אילוץ אחר שחייב שינוי בתסריט היה שיפוצים שנערכו בבית בו התגורר ג'סי, שהביאו את ההפקה לרקום סיפור בו הוא מגורש מביתו.
פרשנות הלוגו וכתוביות הסיום

בפתיחה ובסיום כל פרק בסדרה ניתן לראות חלק מהטבלה המחזורית בירוק, כאשר המצלמה מתמקדת במרכז הטבלה, ונותרים רק היסודות ברום (Br) ובריום (Ba), אשר מרכיבים את ראשי התיבות של שם הסדרה – "Breaking Bad". כמו כן, לוגו הפתיחה חושף את הנוסחה C10H15N, נוסחת הסם מתאמפטמין.
פרקים

| עונה | מספר פרקים | פרק בכורה | פרק סיום |
| --- | --- | --- | --- |
| 1 | 7 | 20 בינואר 2008 | 9 במרץ 2008 |
| 2 | 13 | 8 במרץ 2009 | 31 במאי 2009 |
| 3 | 13 | 21 במרץ 2010 | 13 ביוני 2010 |
| 4 | 13 | 17 ביולי 2011 | 9 באוקטובר 2011 |
| 5 | 8 | 15 ביולי 2012 | 2 בספטמבר 2012 |
| 5 | 8 | 11 באוגוסט 2013 | 29 בספטמבר 2013 |
עונות הסדרה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא פירוט יתר של העלילה.
עונות הסדרה > רקע

הסדרה צולמה והופקה בעיר אלבקרקי שבניו מקסיקו והיא עוקבת אחר וולטר וייט (בריאן קראנסטון), מורה לכימיה בבית ספר תיכון. כשוולטר מאובחן כחולה סרטן ריאות סופני הוא "נשבר" ומחליט לצאת מהתלם, ולפנות לייצור ומסחר בסמים, על מנת לממן את טיפוליו הרפואיים ולהבטיח את עתידה הכלכלי של משפחתו. לצורך זה, נעזר וייט בתלמידו לשעבר ג'סי פינקמן (אהרון פול), סוחר סמים זוטר, שעסק גם בייצור מתאמפטמין בכמויות קטנות. מומחיותו בתחום הכימיה ותבונתו מאפשרים לווייט להתרחב ולהעמיק את עסקי הסמים שלו, ובהדרגה הוא הופך לשחקן מרכזי בשוק הסמים בדרום-מערב ארצות הברית. עם התפתחות עסקי הייצור והסחר של וייט משתנים דפוסי התנהגותו וחשיבתו, והם מותאמים לסביבת עולם הפשע האלים. במהלך פעילותו בעולם הפשע מנסה וייט לשמר את יחסיו עם העולם הקודם והנורמטיבי: המשפחה הגרעינית, המשפחה המורחבת, עמיתיו לעבודה בבית הספר.
עונות הסדרה > עונה 1

וולטר (וולט) וייט הוא מורה לכימיה בבית-ספר תיכון, הנשוי לסקיילר ההרה ולהם בן בשם וולטר ג'וניור הלוקה בשיתוק מוחין. ביום הולדתו ה-50 מאובחן וולט כחולה בסרטן ריאות סופני והוא נחוש להותיר אחריו ירושה מספקת למשפחתו לאחר מותו, וכן לשלם על טיפוליו הרפואיים שאינם מכוסים במסגרת ביטוח הבריאות שלו. גיסו של וולט, האנק שרדר, שהוא סוכן המנהל לאכיפת הסמים (DEA), מזמין אותו להצטרף אליו לפשיטה על מעבדת סמים. בפשיטה מזהה וולט את ג'סי פינקמן, תלמידו לשעבר, בורח מהזירה, ורואה את הכסף הרב שהוחרם מהזירה. הוא מחליט לנצל את כישוריו בכימיה להכנת מתאמפטמינים (סמים סינתטיים המיוצרים במעבדה), ופונה לג'סי בהצעה לפעול יחד, כאשר וולט יעסוק בייצור בעוד שג'סי (המכיר סוחרי סמים) יעסוק בהפצה. ג'סי נעתר לבסוף, אחרי שוולט מאיים להסגיר אותו לרשויות החוק, והם מבשלים מת' בקראוון במדבר. ג'סי מנסה לשווק את הסם לסוחר בשם "קרייזי 8", אך נחשד בהלשנה למשטרה על ידי הסוחר ושותפו אמיליו, ונאלץ להוביל אותם אל מעבדתו של וולט. לאחר שאחד מהם מזהה את וולט כאחד שנכח בפשיטת סוכני ה-DEA, השניים מתכוונים להרוג את וולט וג'סי; וולט מתמקח על חייהם, ומצליח לבסוף להרוג את שני הפושעים.
הם מבקשים להשמיד את הגופות, אך מגלים שקרייזי 8 עדיין בחיים. בהטלת מטבע, הם מחליטים כי ג'סי יפטר מהגופה של אמיליו ווולט יהרוג את קרייזי 8. כיון שג'סי כשל בחיפושיו אחר מכל פלסטיק בגודל מתאים לשם המסת גופתו של אמיליו, הוא עושה זאת באמבטיה שלו, שנאכלת על ידי החומצה. התקרה קורסת עם שאריות הגופה ומאלץ אותם לנקות את הזירה. וולט, לאחר הרהורים נפשיים רבים, מחליט לשחרר את קרייזי 8 הכלוא במרתפו של ג'סי, אך מגלה שקרייזי 8 מחזיק בשבר צלחת על מנת לדקור אותו מייד עם שחרורו; וולט חונק למוות את קרייזי 8 בעזרת מנעול הקשור לצווארו. אחרי הריגת קרייזי 8, חש וולט חרטה על מעשיו ומחליט לא להמשיך יותר בייצור סמים.
סקיילר מתחקרת את וולט מדוע הוא מתנהג מוזר, והוא מגלה לה על מחלת הסרטן שלו. רופאו מציע לוולט טיפולים כימותרפיים בהם וולט אינו מעוניין (הן בשל מחירם הגבוה, והן בגלל השלכותיהם הבריאותיות: לדבריו הוא אינו רוצה להישאר בזיכרונם כאדם חולה וחלש). שותפו לשעבר בחברת ההזנק, אליוט, ואשתו גרטשן מציעים לממן עבורו את הטיפולים הרפואיים, אך הוא דוחה את ההצעה בטענה שאינו מעוניין ב"צדקה". אחרי שמשפחתו לוחצת עליו לקבל את הכסף, הוא טוען שלקח אותו, אך חוזר לבישול מת' עם ג'סי כדי לממן את טיפוליו. המתאמפטמינים המיוצרים על ידי וולט מתבררים כאיכותיים במיוחד, ומושכים את תשומת לב ה-DEA, ובפרט את זו של גיסו האנק. וולט מבין שללא רשת הפצה רחבה, לא יוכלו להרוויח סכומים משמעותיים שיצדיקו את הסיכון הרב. הוא שולח את ג'סי אל טוקו סלמנקה, סוחר אלים וחמום מוח השולט בעסקי הפצת הסמים באזור. טוקו לוקח את הסמים שהביא ג'סי, אך מסרב לשלם לו עבורם ומכה אותו עד שהוא נדרש לאשפוז.
בזמן שג'סי בבית החולים, מאמץ וולט את השם הבדוי "הייזנברג" (על שמו של ורנר הייזנברג), מגיע אל טוקו עם מנת סמים נוספת ומתעקש לקבל תשלום מראש. טוקו מתכוון להעניק לו אותו "טיפול" שקיבל ג'סי, אך מתברר שוולט התכונן למקרה זה, ובמקום סמים הביא כספית רועמת. וולט מאיים לפוצץ את הבניין כולו אם לא יקבל את הכסף המגיע לו מהעסקה הקודמת, כולל פיצוי על הכאת ג'סי, ורק אז ימשיך לסחור איתם בעתיד.
וולט וג'סי נפגשים עם טוקו לעסקת סמים נוספת. אחד החיילים של טוקו "זורק מילה לא במקום", וטוקו מכה אותו באכזריות. וולט וג'סי נחרדים ומבינים שהם הסתבכו עם פושע חסר מעצורים.
סדרת פריקוול ואדפטציה קולומביאנית

הסדרה זכתה לסדרת פריקוול, "סמוך על סול", המתמקדת בדמותו של עורך הדין סול גודמן.
במאי 2013 חברת ההפקות הגדולה באמריקה הלטינית Univision החלה בשיתוף פעולה עם Sony Pictures Television בהפקת גרסה קולומביאנית לסדרה בשם "גרורה" (בספרדית: Metástasis). הסדרה, בבימויים של אנדרס באיס ואנדרס בירמן, שודרה במשך 5 עונות ובסך הכל 62 פרקים. עלילת הסדרה דומה מאוד לעלילת הסדרה המקורית, כששמה של הדמות הראשית תורגם לספרדית והוא מכונה ולטר בלנקו (בגילומו של דייגו טרוחיו). דמותו של ג'סי פינקמן הפכה לחוסה מיגל רוסאס בגילומו של רוברטו אורבינה. סול גודמן הפך לסול בואנו ובסדרה הוא מנחה תוכניות אירוח ליליות. הסדרה שודרה בערוץ UniMas בשנת 2014 וזכתה להצלחה רבה בקולומביה ושודרה לאחר מכן גם בארצות הברית.
ב-25 באוגוסט 2019 פרסמה נטפליקס קדימון לסרט "El Camino", שעוסק בחיים של ג'סי פינקמן לאחר בריחתו מהמעבדה של ג'ק וטוד וממשיך את סיפור הסדרה. הסרט יצא ב-11 באוקטובר 2019.
פרסים ומועמדויות

2008
אמי - השחקן הראשי הטוב ביותר בסדרת דרמה - בראיין קראנסטון (זכה)
אמי - עריכת תמונה הטובה ביותר בסדרת דרמה - פרק הבכורה (זכה)
אמי - הבימוי הטוב ביותר בסדרת דרמה - פרק הבכורה
אמי - הצילום הטוב ביותר לסדרה באורך שעה - פרק הבכורה
פרס סטלייט - השחקן הראשי הטוב ביותר בסדרת דרמה - בראיין קראנסטון (זכה)
פרס גילדת הכותבים של אמריקה - הפרק הדרמטי הטוב ביותר - פרק הבכורה (זכה)
פרס גילדת הכותבים של אמריקה - הפרק הדרמטי הטוב ביותר - "תאים אפורים"
פרס גילדת הכותבים של אמריקה - הסדרה החדשה הטובה ביותר
איגוד מבקרי הטלוויזיה - הסדרה החדשה הטובה ביותר של השנה
2009
אמי - השחקן הראשי הטוב ביותר בסדרת דרמה - בראיין קראנסטון (זכה)
אמי - שחקן המשנה הטוב ביותר בסדרת דרמה - אהרון פול
אמי - הצילום הטוב ביותר לסדרה באורך שעה - "ABQ"
אמי - עריכת תמונה הטובה ביותר בסדרת דרמה - "ABQ" (זכה)
פרס פיבודי - השידור המוצלח ביותר לטלוויזיה
פרס סאטורן - הפרזנטציה הטובה ביותר בטלוויזיה
פרס סאטורן - השחקן הטוב ביותר - בראיין קראנסטון
פרס סאטורן - שחקן המשנה הטוב ביותר בסדרת דרמה - אהרון פול (זכה)
מועצת תעשיית הבידור - סדרת הדרמה הטובה ביותר (זכתה)
מועצת תעשיית הבידור - המשחק הטוב ביותר
איגוד מבקרי הטלוויזיה - ההישג הגדול ביותר בדרמה
איגוד מבקרי הטלוויזיה - ההישג הגדול ביותר בדרמה לשחקן - בראיין קראנסטון
2010
אמי - השחקן הראשי הטוב ביותר בסדרת דרמה - בראיין קראנסטון (זכה)
אמי - שחקן המשנה הטוב ביותר בסדרת דרמה - אהרון פול (זכה)
אמי - הצילום הטוב ביותר לסדרה באורך שעה - "No Mas"
אמי - עריכת תמונה הטובה ביותר בסדרת דרמה - "No Mas"
אמי - הבימוי הטוב ביותר בסדרת דרמה - "One Minute"
אמי - עריכת הסאונד הטובה ביותר בסדרת דרמה - "One Minute"
איגוד מבקרי הטלוויזיה - תוכנית השנה
איגוד מבקרי הטלוויזיה - ההישג הגדול ביותר בדרמה (זכה) (תיקו עם "אבודים")
איגוד מבקרי הטלוויזיה - ההישג הגדול ביותר בדרמה לשחקן - בראיין קראנסטון
איגוד מבקרי הטלוויזיה - ההישג הגדול ביותר בדרמה לשחקן - אהרון פול
2011
פרס סאטורן - הסדרה הטובה ביותר
2012
אמי - שחקן המשנה הטוב ביותר בסדרת דרמה - אהרון פול
2013
פרס אמי - הסדרה הטובה ביותר (זכתה)
אמי - שחקנית המשנה הטובה ביותר בסדרת דרמה - אנה גאן (זכתה)
פרס אמי - השחקן הראשי הטוב ביותר בסדרת דרמה - בראיין קראנסטון
פרס גלובוס הזהב - סדרת הדרמה הטובה ביותר
פרס גלובוס הזהב - השחקן הטוב ביותר בסדרת דרמה - בראיין קראנסטון
פרס גילדת שחקני המסך - צוות השחקנים הטוב ביותר בסדרת דרמה
פרס גילדת שחקני המסך - השחקן הטוב ביותר בסדרת דרמה - בראיין קראנסטון
פרס גילדת המפיקים - סדרת הדרמה הטובה ביותר
2014
פרס אמי - הסדרה הטובה ביותר (זכתה)
אמי - שחקנית המשנה הטובה ביותר בסדרת דרמה - אנה גאן (זכתה)
פרס אמי - השחקן הראשי הטוב ביותר בסדרת דרמה - בראיין קראנסטון (זכה)
אמי - שחקן המשנה הטוב ביותר בסדרת דרמה - אהרון פול (זכה)
אמי - תסריט הדרמה הטוב ביותר - מורה וולי בקט
הערות שוליים

↑  Hank Stuever, ‘Breaking Bad’ finale: What happened to Walt — and to us, www.washingtonpost.com, September 29,2013
↑  Maureen Ryan, ‘Breaking Bad’: Five Reasons It’s One Of TV’s All-Time Greats ,huffingtonpost.com, September 10, 2012
↑  Chuck Klosterman, Bad Decisions, grantland.com, August 2, 2011
↑  חן חדד, יוצר שובר שורות: "וולט הוא הנבל של העונה", באתר הארץ, 17 באוגוסט 2012
↑  David Segal, The Dark Art of ‘Breaking Bad’, nytimes.com, July 6, 2011
↑  במהלך ראיון שנערך עמו, ציין גיליגאן כי משמעות השם היא "Raising Hell". "Vince Gilligan Explains Why Breaking Bad Is Called Breaking Bad". American Film Institute. June 4, 2010
↑  Lily Rothman, Breaking Bad: What Does That Phrase Actually Mean?, entertainment.time.com, September 23, 2013
| שובר שורות |
| --- | --- | --- |
| סדרות טלוויזיה | שובר שורות (2008–2013) • סמוך על סול (2015–2022) |  |
| סרטי קולנוע | אל קמינו: שובר שורות - הסרט |  |
| דמויות | וולטר וייט • סקיילר • ג'סי פינקמן • האנק שריידר • מארי • פלין • סול גודמן • גאס פרינג • מייק ארמנטראוט • לידיה רודארט-קווייל • טוד אלקוויסט • קים וקסלר • הווארד המלין • נאצ׳ו וארגה • צ'אק מקגיל • לאלו סלמנקה • מרקו פסטרנק |  |
| ראו גם | וינס גיליגאן • אוזימנדיאס |  |
| --- | --- |
בקרת זהויות :  BNE: XX5406657  BnF: cb16963580c (data)  GND: 1024517357  LCCN: n2012026114  SUDOC: 180761595  VIAF: 259201274   WorldCat (עם VIAF): 259201274 
צוות שחקני הסדרה בכנס קומיק-קון 2012. מימין לשמאל: ג'ונתן בנקס, יוצר הסדרה וינס גיליגאן, אר ג'יי מיטיי, אהרון פול, בטסי ברנדט, דין נוריס, אנה גאן ובריאן קראנסטון.
חברה ציבורית

חברה ציבורית היא חברה שהציעה את מניותיה לציבור והן נסחרות בבורסה לניירות ערך. על חברה ציבורית חלים כללי רגולציה (בנוסף לכללים החלים על כל חברה) שמטרתם להגן על בעלי המניות שלה. בין השאר היא נתונה לפיקוח ממשלתי (למשל על ידי הוועדה לניירות ערך ולבורסות בארצות הברית, רשות ניירות ערך בישראל), וחלה עליה חובה לדווח על פעילותה (מדי תקופה ובאירועים בעלי השפעה מיוחדת עליה).
חברה ציבורית בישראל

בהתאם לסעיף 1 לחוק החברות, חברה ציבורית היא "חברה שמניותיה רשומות למסחר בבורסה או שהוצעו לציבור על פי תשקיף ומוחזקות בידי הציבור". לעיתים נקראת חברה ציבורית גם בשם "חברה נסחרת".
חברה ציבורית היא גם תאגיד מדווח מכוח חוק ניירות ערך, ולכן היא מפוקחת על ידי רשות ניירות ערך וכן חלות עליה חובות דיווח המבוצעות באמצעות מערכת המגנא (מערכת גילוי נאות) של רשות ניירות-ערך.
חובות הדיווח כוללות שלושה סוגים עיקריים של דיווחים: דוח תקופתי המוגש פעם בשנה; דוח רבעוני המוגש פעם בשלושה חודשים; ודוח מיידי המוגש בהתאם לאירוע מהותי שהתרחש בחברה.
לרוב, בחברה ציבורית ישנם בעלי מניות המחזיקים חלק ניכר ממניות החברה או חלק המקנה להם שליטה (בעלי שליטה), וכל שאר המניות מפוזרת בקרב הציבור. מצב זה יוצר כוח משמעותי לבעלי השליטה אשר מאפשר להם פעמים רבות ליצור רוב מוחלט או יחסי באסיפות הכלליות. בנוסף, הם ממנים את הדירקטורים ומציעים את מינויים של הדירקטורים החיצוניים ולכן גם בקרב חברי הדירקטוריון יש להם יתרון. לרוב, בעלי המניות מן הציבור אינם נוכחים באסיפות הכלליות, ולכן אף אם מספרם רב, הרי שכוחם מצומצם: הם מפוזרים, מתחלפים מדי יום, ואדישים בנוגע לאופן ניהול החברה ("אדישות רציונלית"). לרוב, מסתכם עניינם של בעלי המניות מן הציבור בחברות ציבוריות, בתשואה על המניה בטווחים קצרים ולאו דווקא באופן ניהול החברה הציבורית בטווח הארוך. מצב זה מותיר כאמור, כר נרחב לפעולה של בעלי השליטה.
חברה ציבורית בישראל > כללי ניהול חברה ציבורית בישראל

בשל העובדה שחברה ציבורית משתפת את הציבור בהחזקות של מניותיה, חלות עליה הוראות חוק מיוחדות וכללי ניהול קפדניים מכוח חוק החברות וחוק ניירות ערך:
בדירקטוריון חובה למנות ועדת ביקורת וועדת תגמול.
בדירקטוריון חובה שיהיו חברים לפחות שני דירקטורים חיצוניים (דח"צים).
בדירקטוריון חובה שימונו דירקטורים בני שני המינים.
חובה למנות מנכ"ל וניתן למנות מנכ"לים משותפים.
חובה למנות יו"ר לדירקטוריון.
חובה למנות מבקר פנימי.
ניתן לעשות שימוש במנגנון הצבעה בכתב והודעות עמדה על מנת לשתף את בעלי המניות מן הציבור בהחלטות באספה הכללית.
כללי ממשל תאגידי מומלצים לאימוץ בחברה ציבורית.
עסקאות עם בעלי עניין יאושרו בדרך המאפשרת ביקורת על בעלי השליטה תוך דרישה להצבעה של בעלי המניות מן הציבור.
הערות שוליים

↑  הסבר אודות מערכת מגנא, אתר רשות ניירות ערך
ג'ואל מאטיפ

ג'וב ג'ואל אנדרה מאטיפ (באנגלית: Job Joël Andre Matip; נולד ב-8 באוגוסט 1991) הוא כדורגלן עבר קמרוני-גרמני ששיחק בעמדת הבלם.
קריירת מועדונים

מאטיפ שיחק בקבוצת הנוער וייטמאר מהעיר בה נולד, בוכום. מאוחר יותר שיחק במחלקת הנוער של קבוצת בוכום. ביולי 2000 עבר מאטיפ לשחק במחלקת הנוער של שאלקה 04. הוא ערך את הופעת הבכורה שלו ככדורגלן מקצועי ב-17 באוקטובר 2009 במדי קבוצת המילואים של שאלקה, שאלקה ב'. ב-7 בנובמבר אותה שנה הופיע לראשונה בקבוצה הבוגרת של שאלקה, בבונדסליגה, במשחק נגד באיירן מינכן, שם כבש את שער השוויון. בסיום המשחק נבחר מאטיפ לאיש המשחק.
ב-2 במרץ 2010 מאטיפ חתם על חוזה חדש בשאלקה ל-3 עונות.
בעונת 2010/2011 סייע מאטיפ לשאלקה לזכות בגביע הגרמני. ב-23 ביולי 2011 זכתה שאלקה בסופר קאפ הגרמני. ב-23 בפברואר 2013 כבש מאטיפ צמד בניצחון על פורטונה דיסלדורף.
בינואר 2012 הודיעה שאלקה כי מאטיפ חתם על הארכת חוזה לשנתיים נוספות.
ב-15 בפברואר 2016 הודיעה ליברפול על חתימתו של מאטיפ בשורותיה לארבע שנים, אליה עבר לקראת תחילת עונת 2016/2017.
את הופעת הבכורה ערך מאטיפ ב-23 באוגוסט בגביע הליגה נגד ברטון אלביון. -29 באוקטובר כבש שער בכורה בניצחון 2–4 על קריסטל פאלאס.
בפברואר 2022 נבחר לראשונה לשחקן החודש בפרמייר ליג, הקמרוני הראשון שזוכה בפרס וכן היה לבלם הראשון שזוכה בפרס מאז דצמבר 2018, אז זכה בו חברו לקבוצה, וירג'יל ואן דייק.
באוקטובר 2024 הודיע על פרישה ממשחק.
נבחרת לאומית

ב-23 בדצמבר 2009 מאטיפ זומן לסגל נבחרת קמרון לגביע אפריקה לאומות 2010. מאוחר יותר ביקש מאטיפ שלא לקחת חלק בטורניר. התאחדות הכדורגל של גרמניה ניסתה לשכנע את מאטיפ לייצג את המדינה בה נולד. מאטיפ העדיף לייצג את נבחרת קמרון, והופיע לראשונה בנבחרת במשחק ידידות נגד איטליה, ב-3 במרץ 2010. מאטיפ זומן לסגל קמרון למונדיאל 2010 ולמונדיאל 2014. במונדיאל 2014 כבש את שער הבכורה שלו בנבחרת במשחק שלב הבתים נגד ברזיל, בו ניצחה ברזיל 1–4. היה זה שער הזכות היחיד של קמרון בטורניר, בו הודחה בתום שלב הבתים. לקראת גביע אפריקה לאומות 2017 הוביל מאטיפ מרד של שמונה שחקנים קמרוניים אשר הודיעו כי לא יצטרפו לנבחרת הלאומית ויישארו לשחק במהלך משחקי הגביע בליגות האירופאיות השונות.
חיים אישיים

מאטיפ נולד בעיר בוכום שבגרמניה, לאם גרמנייה, ולג'ין, קמרוני שהיה אף הוא כדורגלן. אחיו, מרווין מאטיפ, הוא גם כדורגלן. בן דודו ג'וזף-דסירה ג'וב הוא כדורגלן עבר ששיחק גם הוא בנבחרת קמרון. בנוסף לאזרחות הקמרונית, מאטיפ מחזיק באזרחות גרמנית.
תארים > קבוצתיים

הגביע הגרמני: 2010/2011
הסופר קאפ הגרמני: 2011
ליגת האלופות: 2018/2019
סופר קאפ אירופי: 2019
גביע העולם למועדונים: 2019
אליפות הליגה האנגלית: 2019/2020
גביע הליגה האנגלי: 2021/2022, 2023/2024
הגביע האנגלי: 2021/2022
מגן הקהילה: 2022
תארים > אישיים

נבחרת השנה באפריקה: 2019
שחקן החודש בפרמייר ליג: פברואר 2022
הערות שוליים

↑  ליאור ברטל, ‏בתים מבפנים: הכירו את בית א' באליפות אפריקה 2017, באתר דבר העובדים בארץ ישראל, 10 בינואר 2017
↑  die Schultüte
| נבחרת קמרון – גביע אפריקה לאומות 2010 |
| --- | --- | --- |
|  1 קאמני •  2 ביניה •  3 נקולו •  4 ר.סונג •  5 צ'דיו •  6 א.סונג •  7 אנגמו •  8 ז'רמי •  9 אטו •  10 אמנה •   11 מאקון •  12 בדימו • 13 צ'וי •  14 אלו'ו • 15 וובו • 16 המידו • 17 אידריסו • 18 איינו • 19 מביה • 20 מנדז'ק • 21 מאטיפ • 22 אנדי-אסמבה • 23 ביקיי • מאמן: לה גן |  1 קאמני •  2 ביניה •  3 נקולו •  4 ר.סונג •  5 צ'דיו •  6 א.סונג •  7 אנגמו •  8 ז'רמי •  9 אטו •  10 אמנה •   11 מאקון •  12 בדימו • 13 צ'וי •  14 אלו'ו • 15 וובו • 16 המידו • 17 אידריסו • 18 איינו • 19 מביה • 20 מנדז'ק • 21 מאטיפ • 22 אנדי-אסמבה • 23 ביקיי • מאמן: לה גן | קמרון |
| נבחרת קמרון – מונדיאל 2010 |
| --- | --- | --- |
|  1 קאמני •  2 אסו-אקוטו •  3 נקולו •  4 ר. סונג •  5 באסונג •  6 א. סונג •  7 אנגמו •  8 ז'רמי •  9 אטו •  10 אמנה •   11 מאקון •  12 בונג • 13 צ'ופו-מוטינג •  14 צ'דיו • 15 וובו • 16 המידו • 17 אידריסו • 18 איינו • 19 מביה • 20 מנדז'ק • 21 מאטיפ • 22 אסמבה • 23 אבובקאר • מאמן: לה גן |  1 קאמני •  2 אסו-אקוטו •  3 נקולו •  4 ר. סונג •  5 באסונג •  6 א. סונג •  7 אנגמו •  8 ז'רמי •  9 אטו •  10 אמנה •   11 מאקון •  12 בונג • 13 צ'ופו-מוטינג •  14 צ'דיו • 15 וובו • 16 המידו • 17 אידריסו • 18 איינו • 19 מביה • 20 מנדז'ק • 21 מאטיפ • 22 אסמבה • 23 אבובקאר • מאמן: לה גן | קמרון |
| נבחרת קמרון – מונדיאל 2014 |
| --- | --- | --- |
|  1 פוג'ו •  2 אסו-אקוטו •  3 נקולו •  4 דג'אוגו •  5 נונקאו •  6 סונג •  7 אנגמו •  8 מוקאנדג'ו •  9 אטו •  10 אבובקאר •   11 מאקון •  12 בדימו • 13 צ'ופו-מוטינג •  14 צ'דיו • 15 וובו • 16 איטאנדז'ה • 17 מביה • 18 איינו • 19 אולינגה • 20 סאלי • 21 מאטיפ • 22 ניום • 23 נדג'וק • מאמן: פינקה |  1 פוג'ו •  2 אסו-אקוטו •  3 נקולו •  4 דג'אוגו •  5 נונקאו •  6 סונג •  7 אנגמו •  8 מוקאנדג'ו •  9 אטו •  10 אבובקאר •   11 מאקון •  12 בדימו • 13 צ'ופו-מוטינג •  14 צ'דיו • 15 וובו • 16 איטאנדז'ה • 17 מביה • 18 איינו • 19 אולינגה • 20 סאלי • 21 מאטיפ • 22 ניום • 23 נדג'וק • מאמן: פינקה | קמרון |
חוקי המשיכה

| --- | --- |

כרזת הסרט
 מבוסס על:  The Rules of Attraction 
 בימוי:  רוג'ר אייברי
 הופק בידי:  גראג' שאפירו
 תסריט:  רוג'ר אייברי ברינט איסטון אילס
 שחקנים ראשיים:  ג'יימס ואן דר ביק שאנין סוסאמון איאן סומרהולדר ג'סיקה בייל קיפ פארדו
 מוזיקה:  דבי הארי, טום-אנד-אנדי 
 צילום:  רוברט ברינקמן 
 מדינה:  גרמניה, ארצות הברית 
 חברת הפקה:  רוג'ר אייברי 
 חברה מפיצה:  ליונס גייט אנטרטיינמנט, נטפליקס 
 שיטת הפצה:  וידאו על פי דרישה 
 הקרנת בכורה:  1 במאי 2003 
 משך הקרנה:  110 דק' 
 שפת הסרט:  אנגלית
 סוגה:  דרמה קומית, סרט להט"בי, סרט דרמה, סרט המבוסס על יצירה ספרותית 
 מקום התרחשות:  ניו המפשייר 
 תקופת התרחשות:  שנות ה-80 של המאה ה-20 
 הכנסות באתר מוג'ו:   rulesofattraction
 דף הסרט ב־IMDb
 
חוקי המשיכה (באנגלית : The Rules of Attraction) הוא סרט שמכיל סאטירה וקומדיה שחורה, שיצא בשנת 2002, ומבוסס על רומן באותו השם שיצא ב-1987. הסרט מתמקד בחבורת סטודנטים פרועים בקולג', ובעיקר במשולש אהבים של שלושה מהם. ברט איסטון אליס, כותב הרומן, ציין שהסרט, בבימויו של רוג'ר אייברי, הוא הקרוב ביותר למקור מבין הסרטים שנעשו בהתבסס על ספריו.
עלילה

הסרט מתמקד בשלושה סטודנטים במכללת קאמדן הדמיונית שבניו אינגלנד, ובמשולש האהבים שלהם והשפעותיהם אחד על השני, כשברקע המסיבות הפרועות ומלאות הסקס, והשימוש הרב בסמים שקורים בקמפוס.
ערוץ TOV

| --- | --- |

 פרטי הערוץ
 מדינה:  ישראל 
 קטגוריה:  חדשות
 תאריך השקה:  2022 
 בעלות:  ישראל זעירא
 
 http://www.tovnews.co.il
 
ערוץ TOV אקטואליה יהודית (נקרא גם ערוץ TOV) הוא כלי תקשורת אלטרנטיבי (עיקר פעילותו ביוטיוב) המפיק תוכני מקור בנושאים שונים שעל סדר היום, מנקודת מבט ישראלית-ימנית. מייסדי הערוץ הם איש העסקים ישראל זעירא ואיש הטלוויזיה טל ברקאי, אשר משמש גם כמנהל הערוץ והעורך הראשי. אולפן ערוץ TOV ממוקם בפתח תקווה. הערוץ מפעיל את המכללה הווירטואלית לחיים.
היסטוריה

ערוץ Tov אקטואליה יהודית עלה לאוויר בפברואר 2022. בגלגולו הראשון, נקרא הערוץ "אורות – טלוויזיה יהודית", והוא נוסד בשנת 2010 והופעל במסגרת אתר החדשות ynet.
מנהלי הערוץ ישראל זעירא וטל ברקאי, היו בין יוזמי ומייסדי ערוץ 20 (כיום עכשיו 14).
תוכן הערוץ

הערוץ משדר ראיונות בנושאים שונים שעל סדר היום. תוכן הערוץ עולה מדי יום לעמוד היוטיוב הרשמי, לאתר האינטרנט ולשאר הרשתות.
תוכן הערוץ > שידורים מיוחדים

מעת לעת, ובאירועים כדוגמת משדרי בחירות והפגנות, הערוץ משדר בשידור חי מהאולפן ומהשטח. בערוץ משולבות רצועות אקטואליה קבועות. לדוגמה, "התוכנית הביטחונית" עם המנחה אלעזר שטורם, אשר עוסקת בנושאי ביטחון עם מרואיינים שונים כדוגמת יצחק בריק, גרשון הכהן, עוזי דיין, ד"ר מרדכי קידר ועוד.
מבין המנחים הקבועים בערוץ

אלעזר שטורם
עו"ד זיו מאור
הרב יצחק זאגא
מיכאל וילנסקי
גלי בת חורין
סמדר הילה שמואלי
ד"ר פיני יחזקאל